Συζήτηση:Μακεδόνας

message: Καμία σχέση τα interwiki με τον τίτλο του λήμματος Μακεδόνας. Παραπέμπουν σε Μακεδονικό βασίλειο κ.λπ. Βαράτε βιολιτζήδες δλδ--ΗΠΣΤΓ 23:31, 3 Μαρτίου 2006 (UTC)
Ουσιαστικά το άρθρο μας λέει ότι Μακεδόνες είναι μόνο οι Made in Greece, με το ατράνταχτο (και "τεκμηριωμένο") επιχείρημα ότι οι σύγχρονοι Μακεδόνες είναι απόγονοι των αρχαίων. Μπορεί ίσως να πάει στο Βικιλεξικό; - Badseed 23:49, 3 Μαρτίου 2006 (UTC)
Μήπως αυτός που έγραψε αυτό το άρθρο έχει πέσει στην παγίδα των σκοπιανών; Ενώ μάλλον ήθελε να υποστηρίξει το αντίθετο, το άρθρο παρουσιάζει τους Μακεδόνες σαν να είναι όχι ακριβώς Έλληνες αλλά κάτι ξεχωριστό. Φαντάζομαι ότι δεν θα δημιουργούσε άρθρα για τους Στερεοελλαδίτες, τους Πελοποννήσιους και τους Ηπειρώτες. Νομίζω πρέπει να το διαγράψετε και να το κάνετε ανακατεύθυνση προς το άρθρο Μακεδονία. --Nevermore 23:52, 3 Μαρτίου 2006 (UTC)
Εδώ εφηύρε νέες γλωσσολογικές θεωρίες το άτομο. Εν πάση περιπτώσει συμφωνώ και με τον Badseed και με τον Nevermore, αν και διατηρώ επιφυλάξεις για το αν έχει 'πέσει' στην παγίδα των Σκοπιανών. Η εμμονή του σε συγκεκριμένα ζητήματα προκαλεί μάλλον σύγχυση --ΗΠΣΤΓ 00:01, 4 Μαρτίου 2006 (UTC)
'Αχρηστο και δυσφημιστικό για την Ελλάδα. Ανδρέας 15:43, 10 Μαρτίου 2006 (UTC)
Αγαπητέ Ανδρέας. Αχρηστο και δυσφημιστικό για την Ελλάδα: Ο σκοπός της Βικιπέδιας δεν είναι να διαφημήσει την Ελλάδα.
Ένα άρθρο μπορεί κάλλιστα να είναι δυσφημιστικό για την Ελλάδα αλλά να έχει θέση στην wikipedia,
αν είναι επιστημονικά εμεπριστατομένο. Ακόμα το κατά πόσο χρήσιμο ένα αρθρο είναι, δεν είναι κάτι που μπορεί να καθοριστεί από ένα μόνο χρήστη.
Προσωπικά όμως βρίσκω το άρθρο απαράδεκτο, πρόκειται για μηχανική μετάφραση του άρθρου MAKEDON της αγγλικής βικιπέδιας. Δεν θα το διέγραφα όμως, χρειάζεται διόρθωση και επιστημονικά στοιχεία.Επειμενίδης 16:10, 10 Μαρτίου 2006 (UTC)
Oι σύγχρονoι Μακεδόνες είναι απόγονοι των αρχαίων Μακεδόνων - τι θα πει "απόγονοι"; Μπορούμε να προσδιορίσουμε ποιοί είναι οι απόγονει ενός λαού που υπήρχε τώρα και 20 αιώνες; Ανδρέας 16:23, 10 Μαρτίου 2006 (UTC)
Συμφωνώ ότι προσπαθεί να δημιουργήσει σύγχηση, δεν υπάρχει Μακεδονικό έθνος, αλλά υπάρχουν Μακεδόνες με την γεωγραφική έννοια και το άρθρο πρέπει να αλλάξει για να υποστηρίξει αυτή την άποψη. Επειμενίδης 16:37, 10 Μαρτίου 2006 (UTC)

message: διατήρηση: --Λύκινος,  --Αστεράκι και --Επειμενίδης, --Μakedonas (;) από τους νεότερους χρήστες 
διαγραφή: -—Geraki -ΗΠΣΤΓ --Dada --Gepsimos - Badseed,  --Dai, --FocalPoint
thread_title: Αποτελέσματα ψηφοφορίας τακτικών χρηστών

message: Mε την διαγραφή αποκρύπτονται στοιχεία με σκοπό την προπαγάνδα. 
Eνώ θεωρώ γελοία την διαγραφή άρθρων στο βωμό της προσπάθειας κάποιων να φανούν ουδέτεροι! 
Και τώρα τί? Μήπως πρέπει να μην ξεχάσουμε ότι εμείς που ζούμε στη Βόρεια Ελλάδα :
Υπήρξαμε επί τρεις χιλιάδες χρόνια, και παραμένουμε εσαεί η Προφυλακή του Ελληνισμού. Αυτή είναι η ιδιοσυστασία μας.
Καμιά δύναμη δεν μπόρεσε ποτέ και ουδέποτε θα μπορέσει να πάρει την Ελληνική μας συνείδηση παρά τη βία, τη γενοκτονία και την πλαστογραφία που συστηματικά ασκήθηκαν εναντίον μας-ιδιαίτερα τα τελευταία διακόσια χρόνια.
Υπερασπισθήκαμε και θα υπερασπισθούμε ακλόνητοι την ιδιοπροσωπεία μας, τα ανθρώπινα δικαιώματά μας και την Ιστορία μας που συμβολίζει το Όνομά μας. Άξιζε και αξίζει κάθε τίμημα η τιμή να είμαστε Μακεδόνες.
Γνωρίζουμε ότι η γενέτειρα μας Μακεδονία προσείλκυε πάντοτε και προσελκύει τους γεωπολιτικούς ανταγωνισμούς των Ισχυρών, επειδή είναι η φυσική γέφυρα της Ευρώπης-Ασίας και, επιπλέον τώρα, ο στρατηγικός προθάλαμος των πετρελαίων της Κασπίας. Εμείς οι Μακεδόνες, όμως, δεν σκοπεύουμε να γίνουμε το μέσον και το θύμα συμφερόντων ξένων στα Βαλκάνια. Ας το ξανασκεφθούν καλά όσοι γείτονές μας, που χρησιμοποιούνται σήμερα, πανηγυρίζουν. Αύριο ξημερώνει άλλη μέρα.
Το κρατικό ιδεολόγημα, που παρήγαγε με ψευδώνυμο «Μακεδόνες» και «Μακεδονία» το Κράτος των Σκοπίων, στηρίζεται επίσημα στο ανιστόρητο αλλά ζωτικό θεώρημα ότι η Ελληνική Μακεδονία «έχει υποδουλωθεί» από την Ελλάδα και ότι εμείς οι Μακεδόνες «πρέπει να απελευθερωθούμε από τους Έλληνες κατακτητές», δηλαδή από τον…εαυτόν μας. Αυτό διδάσκεται επίσημα στα Σκόπια και προπαγανδίζεται διεθνώς, παρά την Ενδιάμεση Συμφωνία του 1995. «Το όνομα είναι το όχημα του ιμπεριαλισμού», είχε δηλώσει ο Ανδρέας Γ. Παπανδρέου. Γι’ αυτό, εκτός των άλλων, ο σφετερισμός και προ πάντων η μονοπώληση του Ονόματός μας, εξοργίζει και συστρατεύει πανστρατιά όλους τους Έλληνες με προφυλακή εμάς τους Μακεδόνες . Ο Λαός και το Κράτος των Σκοπίων δεν έχει ούτε θα έχει ποτέ καμιά πιθανότητα να μας απειλήσει. Μπορεί, ωστόσο, να χρησιμοποιηθεί ως μέσον και ως άλλοθι εναντίον της Μακεδονίας μας από τρίτους λίαν Ισχυρούς. Το είδαμε, άλλωστε, να συμβαίνει αυτό με άλλους στην άμεση γειτονιά μας.
Έχουμε βαθειά συνείδηση του γεγονότος ότι, μετά από επίμονες και ακώλυτες διεργασίες έξη δεκαετιών, το μεγαλύτερο τμήμα του σλαβικού πληθυσμού στο Κράτος των Σκοπίων, αλλά και το ίδιο το Κράτος, στηρίζει την ύπαρξη του στον σφετερισμό του Ονόματος. Εμείς έχουμε την βούληση, εμπράκτως ήδη αποδεδειγμένη επί τόπου, να στηρίξουμε αποφασιστικά την ύπαρξη τους και, ακόμη, την ευημερία τους. Ωστόσο, και αυτοί έχουν βαθειά συνείδηση, ανομολόγητη έως σήμερα, ότι τα τελευταία χίλια σχεδόν χρόνια, στους κόλπους πολυεθνικών Αυτοκρατοριών Μακεδόνες ονομάζονταν όλοι ανεξαιρέτως όσοι κατοικούσαν στον γεωγραφικό χώρο της Μακεδονίας, Έλληνες, Βούλγαροι, Σέρβοι, Τούρκοι, Αλβανοί, Τσερκέζοι, Εβραίοι, κ.ά. Όλοι αυτοί, όμως, οι τότε κάτοικοι της Μακεδονίας αυτοπροσδιορίζονταν κατά συνείδηση με την προσθήκη του εθνικού ή φυλετικού ή θρησκευτικού προσδιορισμού της ταυτότητάς τους: Έλληνες Μακεδόνες, Βούλγαροι Μακεδόνες, κ.ο.κ. Ακόμη κι αυτοί οι πιο ηλικιωμένοι σήμερα γηγενείς των Σκοπίων, όταν άρχισαν σταδιακά να αποσπώνται από το μητρικό τους Βουλγαρικό Έθνος, αυτοπροσδιορίζονταν μέχρι το 1943 ως Σλάβο-Μακεδόνες. Αυτό μαρτυρούν αδιαμφισβήτητα τόννοι επίσημων εγγράφων και βιβλίων και πολιτικές θέσεις όλων των συνοίκων Βαλκανικών Λαών και όλων των ενδιαφερομένων ζωηρότατα τότε Λαών της Ευρώπης και της Αμερικής. Ερωτούμε, λοιπόν, γιατί τώρα οι Σλάβοι του Κράτους των Σκοπίων, κατ’ εξαίρεση όλων των άλλων Λαών, αρνούνται πεισματικά να αυτοπροσδιορισθούν, ώστε να διαχωρισθούν, από εμάς τους Έλληνες Μακεδόνες; Τι χάνουν επιστρέφοντας στις ρίζες τους; Τι επιδιώκουν μονοπωλώντας το Όνομά μας; Πότε ανά τους αιώνες η Γεωγραφία και η πολιτική ονόμασε ποτέ, έως τα βαφτίσια του 1943, Μακεδονία την πόλη των Σκοπίων και τα υπόλοιπα 2/3 του σημερινού Κράτους που βαπτίσθηκε αυθαίρετα «Μακεδονία» ; Οι λόγοι είναι προφανείς. Και κυρίως, ομολογημένοι περίτρανα.
Δεν βοήθησε την ειρηνική συμβίωση των Λαών και τη σταθερότητα του γειτονικού μας αυτού Κράτους, η ιστορική ψευδωνυμία «Μακεδονία» ούτε απέτρεψε το 5 μόλις ετών αιματοκύλισμα εκεί μεταξύ των Αλβανών και των Σλάβων. Καμιά ψευδωνυμία δεν μπορεί να εγγυηθεί, ούτε προ πάντων να εφαρμόσει ειρηνικά στην πράξη, την εύθραυστη Συμφωνία της Αχρίδας μεταξύ Αλβανών και Σλάβων. Καμιά ψευδωνυμία και κανείς Νονός της τάχαμ δήθεν «Μακεδονίας», δεν μπορεί να ανακόψει την αμείλικτη πορεία της δημογραφίας - 4 γεννήσεις Αλβανών έναντι 1 Σλάβων. Μόνον η ανόθευτη Ιστορία, η αληθινή Δημοκρατία, η άτεγκτη Ισοπολιτεία και η ειλικρινής συνεργασία αποτελούν εγγύηση. Αυτά τα αγαθά ευχόμαστε από καρδιάς εμείς οι Μακεδόνες σ’ όλους ανεξαιρέτως και γι’ αυτά η Πατρίδα μας Ελλάδα συνεισέφερε ολομέτωπα την βοήθεια της στο Κράτος των Σκοπίων και στους Λαούς του.
Προδίδει εξ αντικειμένου σχιζοφρένεια το πανθομολογούμενο γεγονός ότι, κρίνοντας ορθά, οι Σλάβοι των Σκοπίων θεωρούν μοναδικό στρατηγικό τους σύμμαχο την Ελλάδα, αλλά ταυτόχρονα στρέφονται άνευ λόγου εναντίον της αυτοκτονικά. Όταν σχίζεται η Ιστορία προκαλείται σύγχυση φρενών.
Tέλος, ότι σ’ όλους τους λαμπρούς σταθμούς του το Γένος μας ήταν μόνο, κατάμονο. Κατά τον Τριακονταετή Μακεδονικό Αγώνα η Μητέρα μας Ελλάδα ήταν μικρή, μακρινή και απομονωμένη. Το 1893 χρεοκόπησε οικονομικά, το 1897 κατεστράφη στρατιωτικά και, μετά, εξεχώρησε αναγκαστικά όλους τους εθνικούς της πόρους στον Διεθνή Οικονομικό Έλεγχο. Παρά ταύτα, με προφυλακή πιστή και σφάγιον ιερόν εμάς τους Μακεδόνες, το 1908 ο Μακεδονικός Αγών είχε κερδιθεί και 4 χρόνια μετά η Μακεδονία μας είχε απελευθερωθεί.
Ελληνισμός σημαίνει πολιτισμός. 
Και η Ελλάδα, σύμφωνα με τον ποιητή της, «των φονιάδων το αίμα με φως ξεπληρώνει». Κρατούμε το φως αναμμένο.
Μη λοιδορείτε λοιπόν το λαό της Μακεδονίας, την ευαίσθητη ψυχή του και το σθένος της καρδιάς του.
*Μην προσβάλλετε τον εαυτό σας. 
*Μην απαξιώνετε το υπέρτατο λειτούργημά σας. 
*Μην αγνοείτε τον υπερήφανο ελληνικό λαό. 
*Μην ντροπιάζετε τους υπερήφανους Μακεδόνες.
( Δεν θέλω να πω Έλληνες Μακεδόνες, γιατί είναι αυτονόητο ότι οι Μακεδόνες είμαστε Έλληνες. Τελεία και παύλα._ )
Χμ, αγαπητοί υβριστές μας, από την πολλή ψυχραιμία και νηφαλιότητα που επιδείξατε, σας πήρε ο ύπνος όλους σας και μας πιάσανε κορόιδα. 
*Το πήρατε χαμπάρι; στραβός ήταν ο γιαλός στραβά αρμενίζατε, τελικά βρήκατε κοινή συναινέσει, ότι για όλα φταίνε «οι φανατικοί εθνικιστές» της Βικιπαίδειας μας, δηλαδή  εμείς . Αξιότιμοι νοννοί του ελληνικού λαού, αν τα εθνικά ζητήματα βασίζονταν μόνο στη δύναμη της διανόησης χωρίς τη συνδρομή θυμικού σθένους, πολύ φοβάμαι ότι κι εσείς κι εγώ, όλοι μας θα ήμασταν σήμερα γιουσουφάκια κάποιου Ιμπραήμ! Καμαρώστε λοιπόν την υπερήφανη και  γελοία διαγραφή σας.
Στο βωμό της προσπάθειας κάποιων να φανούν ουδέτεροι! 
Μη λοιδορείτε λοιπόν το λαό της Μακεδονίας, την ευαίσθητη ψυχή του και το σθένος της καρδιάς του.
Εκεί όμως που θέλω να καταλήξω είναι, ότι σε τελική ανάλυση ο φόβος που περιγράφηκε παραπάνω είναι αυτός ακριβώς ο φόβος των «εθνικιστών» Λευκο-Γαλαζων Λυκων και της «συντήρησης», που λοιδορείται ευκαίρως ακαίρως από την «προοδευτική» ιντελιγκέντσια της Βικιπαίδειας μας.
Δηλαδή εσείς είστε εδώ για να αλλάξετε τον τρόπο με τον οποίο όλοι οι Έλληνες αποκαλούν τους Βορειοελλαδίτες?
Σημειώσεις
 Και θυμάμαι, το ένα εκατομμύριο διαδηλωτών της Θεσσαλονίκης, το 1992 όταν πήγα και εγώ στην μοναδική πορεία στην οποία έχω συμμετάσχει, για να βροντοφωνάξω “η Μακεδονία είναι Ελληνική”. Μοναδική γιατί συνειδητοποίησα ότι η μάζα έχει δύναμη και η φωνή μου που ενώνεται μαζικά με άλλες, ακούγεται και  λέει αυτά που εγώ εννοώ!!! --Kamikazi 18:37, 11 Μαρτίου 2006 (UTC)
Σεβάσου την ψηφοφορία και μην κάνεις ότι θέλεις. Επανέφερα και όσα έγραψες και στην πρόταση διαγραφής γιατί είναι άσχετα και η ψηφοφορία έληξε. --Dada 18:43, 11 Μαρτίου 2006 (UTC)
Δεν ξέρω γιατί έχεις λυσσάξει να μας γεμίζεις μανιφέστα. Γενικά, δεν ξέρω γιατί λογιών λογιών θερμοκέφαλοι έχουν αποφασίσει ότι η Βικιπαίδεια (και σταμάτα να γράφεις Βικιπέδια, αρχοντομακεδόνα μου...) είναι κατάλληλος τόπος για την προπαγάνδα ή την αντι-προπαγάνδα τους. Ίσως πιστεύετε ότι αν το γράψετε θα γίνει κιόλας. Τι να πω, κόμπλεξ είναι αυτά.
Φτιάξε μια ιστοσελίδα - δέκα, αν θέλεις - και γράψε εκεί ό,τι αγαπάς: για τη Μακεδονία, την Ελλάδα, τα Σκόπια, τους Αμερικάνους... Έτσι θα είναι ξεκάθαρο ότι μιλάς για την πάρτη σου. Αν θέλεις να γράψεις εδώ, φρόντισε να καταλάβεις τι είναι η ουδέτερη οπτική γωνία. Σε τελική ανάλυση, αυτοί είναι οι κανονισμοί της Βικιπαίδειας και δεν κρατάμε κανέναν με το ζόρι.
Αν τώρα πιστεύεις ότι εκπροσωπείς τους Μακεδόνες, φρόντισε να μπορείς και να το υποστηρίξεις. --Diderot 19:00, 11 Μαρτίου 2006 (UTC)
thread_title:  (<u>'''Ο σκοπός της Βικιπέδιας είναι να παρουσιάζει την αλήθεια'''</u>)